《相国赵公以犀斝文绡见贻各赋一律为谢 其一 斝》
明代·胡应麟

制作商觚并，珍奇汉斝留。来从蛟室底，颁自凤池头。

入水驱魑魅，通天象斗牛。何烦百觥举，一饮愧难酬。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。